കാസര്ഗോഡ്: ഇകൂട്ടം ഓണ്ലൈന് മണ്സൂണ് ക്യാമ്ബിന് തുടക്കമായി കാസര്ഗോഡ്: കോവിഡ്19 രണ്ടാം വ്യാപനഘട്ടത്തില് കുട്ടികളുടെ മാനസിക ശാരീരിക വികാസത്തിന് പ്രത്യേക പരിഗണന നല്കുകയെന്ന ലക്ഷ്യത്തോടെ സംസ്ഥാനതലത്തില് സംഘടിപ്പിക്കുന്ന ഇകൂട്ടം ഓണ്ലൈന് മണ്സൂണ് ക്യാമ്ബിന് തുടക്കമായി. ജില്ലാ കളക്ടര് ഭണ്ഡാരി സ്വാഗത് രണ്വീര്ചന്ദ് ക്യാമ്ബ് ഉദ്ഘാടനം ചെയ്തു. ജില്ലാ വിദ്യാഭ്യാസ ഉപഡയറക്ടര് പുഷ്പ. കെ വി അധ്യക്ഷത വഹിച്ചു. ജില്ലാ ശിശു സംരക്ഷണ ഓഫീസര് ബിന്ദു സി.എ, പ്രൊട്ടക്ഷന് ഓഫീസര് ഫൈസല് എ.ജി എന്നിവര് സംസാരിച്ചു. നിര്മ്മല് കുമാര് കാടകം, ഷൈജിത്ത് കരുവാക്കോട്, ജിതേഷ് കമ്ബല്ലൂര്, ഇര്ഫാദ് മായിപ്പാടി, ബാലചന്ദ്രന് എരവില്, അഹമ്മദ് ഷെറിന്, യതീഷ് ബല്ലാല് എന്നിവര് വിവിധ ക്ലാസുകള്ക്ക് നേതൃത്വം നല്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ജില്ലാ ശിശു സംരക്ഷണ യൂണിറ്റിനാണ് ക്യാമ്ബിന്റെ സംഘാടന ചുമതല. വനിതാ ശിശു വികസന വകുപ്പിന്റെയും യുനിസെഫിന്റെയും സംയുക്താഭിമുഖ്യത്തില് കുട്ടികളുടെ മാനസികോല്ലാസത്തിനും വികാസത്തിനും സര്ഗ്ഗവസന്തം എന്ന ക്യാമ്ബയിന്റെ ഭാഗമായി ഡിസ്ട്രിക്റ്റ് ചൈല്ഡ് പ്രൊട്ടക്ഷന് യൂണിറ്റുകള് മുഖാന്തിരം വിവിധ പരിപാടികള് ഓണ്ലൈനായി സംഘടിപ്പിച്ചുവരികയാണ്.കുട്ടികളിലെ ക്രിയാത്മക കഴിവുകള് ഉണര്ത്തുന്നതിനും മാനസികോല്ലാസത്തിനും ഉതകുന്ന ചിത്രരചന, കരകൗശലനിര്മ്മാണം, വീഡിയോ ഡോക്യുമെന്ററി നിര്മ്മാണം, നൃത്തമത്സരം, ആരോഗ്യ ശുചിത്വ ബോധവല്ക്കരണ പ്രവര്ത്തനങ്ങള്, ചാലെഞ്ച് എ ഫാമിലി, ഹാഷ്ടാഗ് ക്യാമ്ബയിന്, ശാസ്ത്ര പരീക്ഷണങ്ങള്, ഭിന്നശേഷിക്കാരായ കുട്ടികള്ക്കുള്ള പ്രത്യേക പരിപാടികളും പുരോഗമിക്കുകയാണ്. ഈ പരിപാടികളുടെ ഭാഗമായാണ് ഇ കൂട്ടം ഓണ്ലൈന് മണ്സൂണ് ക്യാമ്ബ് നടക്കുന്നത്.മൂന്നു ദിവസത്തെ ഇ കൂട്ടം ഓണ്ലൈന് മണ്സൂണ് ക്യാമ്ബില് സംസ്ഥാനതലത്തില് അയ്യായിരത്തോളം കുട്ടികള് വിവിധ ബാച്ചുകളിലായി പങ്കെടുക്കും.